Qaamotni kaappitaala qusannoon argame kana faayidaa irra oolchuu barbaadan kan jiran yammuu ta’u isaan keessaas kaayyoon isaanii bu’aa argachuu kan ta’e dhaabbileen dhuunfaa isaan adda duree dha. Abbootiin qabeenyaa ykn dhaabbileen dhuunfaa gosoota invastimentii qonna, warshaa, Albuuda ijaarsawwanii fi hojiiwwan misoomaa adda addaa fi hojiiwwan daldalaa adda addaa gaggeessuf maallaqaa ol’aanaa barbaadu. Mallaqni kun immoo meeshaalee dhaabbataa bituuf ykn horachuuf, akkasumas hojii ittiin adeemsisuuf karoora yeroo dheeraa ykn gabaabaatiif kan barbaadamu ta’uu ni danda’a.